《述乱》
清代·白胤谦

先皇御天宇，圣德靡不周。英谋乘末造，百职嗟未修。

贼凶祸竟烈，率士戴同仇。宫车不忍听，社稷沦浮沤。

鸱张窥宝箓，逆毒播神州。三光黯失色，五岳撑齐愁。

万乘东方来，自天降貔貅。一鼓克关甸，长驱抵燕幽。

电扫欻雷崩，群孽载奄刘。八荒幸弛愤，九庙亦濯羞。

吊伐协天机，仁义匪弓矛。嗟晋越西鄙，实维冲贼喉。

封豕又巢穴，歇遽释兜鍪。跨河遂收崤，不啻触蚁丘。

元憝稽天诛，长瞻血泪流。

作者简介：白胤谦（1605年—1673年），字子益，号东谷，山西省阳城县人，明朝进士、清朝政治人物。明朝崇祯十六年（1643年），登进士，改庶吉士。入清后历任高官，康熙二年（1663年）致仕，康熙二年（1663年）五十九岁，染微疾，便遽求致仕。康熙十二年（1673年）卒，年六十九岁。